ด้านนายเอม ภู่สมใจอายุ 82 ปี บิดานายเกษม ที่ถูกคนร้ายใช้ปืนตบปาก จนต้องเย็บ 21 เข็ม กล่าวว่า ขณะเกิดเหตุทีวีอยู่ที่โรงเรือน ติดกับบ้านหลังใหญ่ ได้ยินเสียงปืนอยู่หน้าบ้านจึงไปมองดู เห็นคนร้าย 2 คน สวมหมวกไหมพรม ถือปืนเอ็ม 16 จึงกลับมาคว้าปืน.38 จะไปยิงสู้กับคนร้าย แต่ถูกคนร้ายแย่งปืนตบปากฉีก สลบไปก่อน มารู้สึกตัวอีกทีก็อยู่ที่โรงพยาบาลแล้ว สาเหตุ น่าจะมาจากที่นา กว่า 200 ไร่ ที่ได้แบ่งให้ลูกๆ ไปหมดแล้ว จากนั้นได้ยึดอาชีพทำนา ผืนที่นายาวไปติดกับบ่อดินที่มาสร้างปัญหาในพื้นที่หมู่ 6 จึงได้มีการร้องเรียนไปยังศูนย์ดำรงธรรม ทาง จ.ปทุมธานีจึงได้สั่งให้ปิดบ่อ ทำให้เจ้าของบ่อดินอาจจะไม่พอใจ จึงได้ส่งมือปืนมาก่อเหตุ นายเอมกล่าวต่อไปว่า ตั้งแต่เหตุไม่มีหน่วยราชการเข้ามาดูแล มีแต่เฉพาะเจ้าหน้าที่ตำรวจที่เข้ามาหาหลักฐานเพิ่มเติมเท่านั้น ส่วนบ่อดินที่อยู่ปลายนา จนถึงขณะนี้ก็ยังตักดินและดูดทรายขายเหมือนเดิม ไม่มีอะไรเกิดขึ้น อย่างไรก็ตามจะไม่ขอย้ายไปอยู่ที่อื่นจะยอมตายที่นี่ เนื่องจากเป็นสมบัติที่ตกทอดมาจากบรรพบุรุษ เวลา 18.00 น.วันที่ 5 มิถุนายนพ.ต.อ.ทิวากร แก่นทองเจริญ ผกก.สภ.อ.ลาดหลุมแก้ว จ.ปทุมธานี พร้อมด้วย พ.ต.อ.สุชิน ทรัพย์พ่วง ผกก.3 ป.และเจ้าหน้าที่ฝ่ายสืบสวนตำรวจภูธรภาค 1 นำกำลังเข้าตรวจค้น บ่อดินในพื้นที่หมู่ 6 จำนวน 3 บ่อ เนื่องจาก ต.ลาดหลุมแก้วมี 7 หมู่บ้าน มีบ่อดินขนาดเล็กและใหญ่กว่า 20 บ่อ ซึ่งแต่ละบ่อ เจ้าของล้วนเป็นนักการเมืองท้องถิ่นในพื้นที่ และนอกพื้นที่ จากการตรวจค้นบ่อดินไม่พบหลักฐานที่ต้องการ
นายเอม ภู่สมใจอายุเท่าไร 
82